**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Secretariat-Relații Publice Nr. înregistrare: 11499/24.03.2025**

**Comunicat de presă**

Astăzi, 24 martie 2025, polițiștii locali din cadrul Biroului Trafic Rutier, Ridicări Auto au vizitat elevi ai clasei pregătitoare și ai clasei a I-a de la Colegiu Național ”Johannes Honterus”, desfășurând o activitate interactivă cu scop preventiv și informativ, în cadrul programului național „Școala Altfel”.

Încă din primele momente, copiii s-au arătat curioși și entuziasmați de întâlnirea cu polițiștii locali. Aceștia le-au explicat, într-un mod accesibil și atractiv, regulile esențiale de siguranță rutieră: cum să traverseze corect strada, cum să circule în siguranță cu bicicleta și trotineta, ce măsuri trebuie să respecte în mijloacele de transport și care sunt riscurile nerespectării regulilor de circulație.

Activitatea s-a desfășurat într-o atmosferă plină de voie bună, copiii adresând numeroase întrebări și manifestând un interes deosebit față de informațiile prezentate prin imagini și mesaje adaptate vârstei lor.

La final, cei 47 de școlari participanți au primit materiale educative – flyere ilustrative, fișe de colorat și diplome care le-au confirmat statutul de „Super-Pietoni”, consolidând astfel informațiile dobândite.